

ДО

Г-ЖА ЛЮДМИЛА ПЕТКОВА

*ЗАМЕСТНИК-МИНИСТЪР ПРЕДСЕДАТЕЛ И*

*МИНИСТЪР НА ФИНАНСИТЕ*

*На Ваш № 02.51-80/13.12.2024 г.*

*На наш № 03-00-263/13.12.2024 г.*

**ОТНОСНО:** *Писмена процедура на неприсъствено вземане на решение от Съвета за координация при управлението на средствата от Европейския съюз (СКУСЕС) – м. декември 2024 г.*

**УВАЖАЕМА ГОСПОЖО ПЕТКОВА,**

Във връзка с Ваше писмо с изх. № 02.51-80/13.12.2024 г. относно провеждане на писмена процедура на неприсъствено вземане на решение от СКУСЕС по проект на Решение на Министерския съвет за осигуряване на средства за извършване на плащания по проекти за сключени договори над бюджетите по Оперативна програма „Наука и образование за интелигентен растеж 2014-2020 г.“ и Оперативна програма „Развитие на човешките ресурси 2014-2020“ чрез сметката за средства от Европейския съюз на Националния фонд за 2024 г., Ви уведомявам, че Министерството на иновациите и растежа съгласува проекта без бележки и предложения.

В допълнение моля да имате предвид следното предложение: В случай на възникнала необходимост да се предвиди възможност за подобни Решения и за останалите оперативни програми.

С уважение,



|  |
| --- |
|  |